b'\n_START_ARTICLE_\nRiacen pronssipatsaat\n_START_PARAGRAPH_\nRiacen pronssipatsaat (ital. Bronzi di Riace) ovat 460 eaa \xe2\x80\x93 430 eaa tehdyt kreikkalaiset pronssipatsaat._NEWLINE_Patsaat l\xc3\xb6ysi roomalainen turisti vuonna 1972. H\xc3\xa4n oli lomaillemassa Riacen kunnassa Etel\xc3\xa4-Italiassa Joonianmeren rannikolla. Sukeltaessaan Riacen edustalla, h\xc3\xa4n huomasi merenpohjassa pronssisen k\xc3\xa4den. Alue tutkittiin ja sielt\xc3\xa4 l\xc3\xb6ytyi kaksi noin kaksimetrist\xc3\xa4 pronssipatsasta, joiden arveltiin esitt\xc3\xa4v\xc3\xa4n kreikkalaisia sotilaita. L\xc3\xb6yt\xc3\xb6 sai aikanaan laajaa huomiota. Patsaiden entis\xc3\xb6inti saatiin valmiiksi vuonna 1981. Entis\xc3\xb6innin j\xc3\xa4lkeen veistokset asetettiin n\xc3\xa4ytteille Firenzeess\xc3\xa4 ja Roomaassa. T\xc3\xa4m\xc3\xa4n j\xc3\xa4lkeen ne siirrettiin takaisin Calabriaan. Siit\xc3\xa4 saakka ne ovat olleet n\xc3\xa4ytteill\xc3\xa4 Reggio di Calabrian kaupungissa olevassa Magna Graecian kansallismuseossa, Museo nazionale della Magna Grecia.'